als_Latn dik_Latn sag_Latn
Durrës, arrestohen 4 persona për shfrytëzim prostitucioni
Në sajë të operacionit të koduar “Bujtina”, policia e Durrësit ka arrestuar 4 persona, mes të cilëve 2 pronarë lokali në këtë qytet.
Ata akuzohen për shfrytëzim prostitucioni.
Hetimi 2-mujor me metoda speciale i policisë ka vënë në pranga shtetasit:
– P. B. 66 vjeç, banues në Ishëm, Durrës, tutor, i dënuar më parë për veprën penale “Prodhimi dhe shitja e narkotikëve”;
– S. G. 60 vjeçe, banuese në Sukth i Ri, Durrës, tutore;
– B.S. 34 vjeçe, banuese në Durrës, e dënuar më parë për veprën penale “Prostitucion”;
– P. L. 43 vjeç, banues në Rromanat, Durrës, klient.
Arrestimi i këtyre shtetasve është bërë pasi nga veprimet hetimore të kryera për rreth 2 muaj rezulton se shtetasit P.B. dhe S.G. në lokalin e tyre, në Sukth, Durrës, kishin punësuar femra si kameriere, të cilat i ndërmjetësonin ato me qëllim për të kryer marrëdhënie seksuale kundrejt pagesës 2000-3000 lekë, me klientë të këtij lokali.
Materialet i kaluan Prokurorisë së Rrethit Gjyqësor Durrës për veprime të mëtejshme. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn